CELEX: 62016TN0266
Language: fi
Date: 2016-05-27 00:00:00
Title: Asia T-266/16: Kanne 27.5.2016 – Capsugel Belgium v. komissio

1.8.2016   
            
            
               FI
            
            
               Euroopan unionin virallinen lehti
            
            
               C 279/34
            
         Kanne 27.5.2016 – Capsugel Belgium v. komissio
   (Asia T-266/16)
   (2016/C 279/48)
   Oikeudenkäyntikieli: englanti
   
      Asianosaiset
   
   
      Kantaja: Capsugel Belgium (Bornem, Belgia) (edustajat: asianajajat H. Vanhulle, B. van de Walle de Ghelcke, C. Borgers ja N. Baeten)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Belgian liian suurten voittojen vapautuksiin soveltamasta valtiontukiohjelmasta (SA.37667 (2015/C)) 11.1.2016 annetun komission päätöksen C(2015)9837 final
            
         
               —
            
            
               vaihtoehtoisesti kumoamaan riidanalaisen päätöksen 2–4 artiklan
            
         
               —
            
            
               joka tapauksessa velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäisen kanneperusteen mukaan komissio on tehnyt oikeudellisen virheen ja ilmeisen arviointivirheen yksilöidessään väitetyn tukitoimenpiteen ja luonnehtiessaan sen Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 1 artiklan d alakohdassa ja SEUT 107 artiklassa tarkoitetuksi tukiohjelmaksi.
            
         
               2.
            
            
               Toisen kanneperusteen mukaan komissio rikkoi SEUT 107 artiklaa, ei esittänyt perusteluja ja teki ilmeisen arviointivirheen katsoessaan Belgian liian suuria voittoja koskevien veropäätösten järjestelmän muodostavan valtiontukitoimenpiteen.
            
         
               3.
            
            
               Kolmannen kanneperusteen mukaan komissio rikkoi Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 16 artiklan 1 kohtaa sekä loukkasi oikeusvarmuuden ja luottamuksensuojan yleisiä periaatteita määrätessään väitetyn tuen perittäväksi takaisin.
            
         
               4.
            
            
               Neljännen kanneperusteen mukaan komissio rikkoi SEUT 2 artiklan 6 kohtaa, loukkasi yhdenvertaisen kohtelun periaatetta ja käytti toimivaltaansa väärin soveltaessaan valtiontukisääntöjä Belgian liian suuria voittoja koskevien veropäätösten järjestelmän kieltämiseksi.